Η καταβολή του εκπαιδευτικού επιδόματος στους ωφελούμενους γίνεται ως εξής:

Πληρωμή επιδόματος θεωρητικής κατάρτισης: Το επίδομα της θεωρητικής κατάρτισης είναι αξίας 480€ (80 ώρες Χ 6€ ανά ώρα κατάρτισης, συμπεριλαμβανομένων των νομίμων κρατήσεων) και καταβάλλεται με την ολοκλήρωση της θεωρητικής κατάρτισης και εφόσον έχει συμπληρωθεί ένας μήνας από την πρακτική άσκηση. Πάντοτε λαμβάνονται υπόψη οι απουσίες που έχουν πραγματοποιηθεί κατά τη διάρκεια της θεωρητικής κατάρτισης.

Πληρωμή επιδόματος πρακτικής άσκησης: Το επίδομα της πρακτικής άσκησης είναι αξίας 2.070€ (συμπεριλαμβανομένων των νομίμων κρατήσεων) για την ομάδα «απόφοιτοι ΑΕΙ/ΤΕΙ» και 1.800€ για την ομάδα «απόφοιτοι δευτεροβάθμιας και μεταδευτεροβάθμιας εκπαίδευσης», καταβάλλεται δε σε δύο φάσεις ως εξής:
  -  Α φάση (200 ώρες πρακτικής άσκησης): το οποίο αντιστοιχεί σε 920€ για τους απόφοιτους ΑΕΙ/ΤΕΙ και 800€ για τους απόφοιτους της δευτεροβάθμιας/Μεταδευτεροβάθμιας εκπαίδευσης και
   - Β φάση (250 ώρες πρακτικής άσκησης): το οποίο αντιστοιχεί σε 1.150€ για τους απόφοιτους ΑΕΙ/ΤΕΙ και 1000€ για τους απόφοιτους της Δευτεροβάθμιας/Μεταδευτεροβάθμιας εκπαίδευσης

Όλες οι πληρωμές, καταβάλλονται στον τραπεζικό λογαριασμό που κάθε καταρτιζόμενος έχει δηλώσει κατά την υποβολή της «Αίτησης Συμμετοχής» του στη δράση και στον οποίο θα πρέπει να αναφέρεται ως πρώτος δικαιούχος.